Document ID: 31989R2123

KOMISSION ASETUS (ETY) N:o 2123/89,
annettu 14 päivänä heinäkuuta 1989,
yhteisön sianliha-alan edustavien markkinoiden luettelosta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (ETY) N:o 1249/89(2), ja erityisesti sen 4 artiklan 6 kohdan,
sekä katsoo, että
asetuksen (ETY) N:o 2759/75 4 artiklan 2 kohdassa säädetään yhteisön teurastetun sian markkinahinnan toteamisesta edustavilla markkinoilla noteerattujen hintojen perusteella,
tämän säännöksen soveltamisen mahdollistamiseksi on tarpeen laatia luettelo edustavista markkinoista; teurastettujen sikojen hintojen vahvistamiseksi olisi käytettävä sekä suoraan markkinoilta tai teurastamoista saatuja hintoja että hintoja, jotka on vahvistettu noteerauskeskuksissa, joiden kokonaisuus muodostaa kunkin jäsenvaltion edustavat markkinat,
Saksan liittotasavallassa, Tanskassa, Ranskassa, Kreikassa, Alankomaissa ja Yhdistyneessä kuningaskunnassa julkisten ja yksityisten teurastamoiden maksamat hinnat todetaan eri seuduille yhdessä tai useammassa noteerauskeskuksessa; Italiassa, Luxemburgissa ja Irlannissa hinnat todetaan suoraan tärkeimmillä myyntipaikoilla, kun taas Belgiassa ja Espanjassa hinnat vahvistetaan toisaalta markkinoilla ja teurastamoissa käytettyjen hintojen keskiarvon perusteella ja toisaalta noteerauskeskuksissa,
tässä asetuksessa säädetty luettelo on tarkoitettu korvaamaan yhteisön sianliha-alan edustavien markkinoiden luettelosta 1 päivänä tammikuuta 1981 annettu neuvoston asetus (ETY) N:o 43/81(3), sellaisena kuin se on viimeksi muutettuna asetuksella (ETY) N:o 3553/88(4), ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 2759/75 4 artiklan 2 kohdan mukaisia edustavia markkinoita ovat liitteessä oleva markkinat.
2 artikla
Viittauksia asetukseen (ETY) N:o 43/81 pidetään viittauksina tähän asetukseen.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1989.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä heinäkuuta 1989.

Labels: 3
2
17